അവസാന ദിനം ചൈനയെ പിന്തള്ളി അമേരിക്ക ഒളിമ്ബിക് ജേതാക്കളായി, ഇന്ത്യക്ക് ചരിത്രത്തിലെ ഏറ്റവും മികച്ച നേട്ടം ടോക്കിയോ ഒളിമ്ബിക്സിലെ ഏറ്റവും അവസാന ദിനം നേടിയ മൂന്നു സ്വര്ണം അമേരിക്കക്ക് വീണ്ടുമൊരിക്കല് കൂടി ഒളിമ്ബിക് കിരീടം നല്കി. വനിത ബാസ്കറ്റ് ബോളിലും വോളിബോളിലും സ്വര്ണം നേടിയ അവര്ക്ക് സൈക്കിളിംഗ് ട്രാക്കിലും ഇന്ന് സ്വര്ണം നേടാന് സാധിച്ചു. ഇതോടെ 39 സ്വര്ണവും 41 വെള്ളിയും 33 വെങ്കലവും ആയി 113 മെഡലുകളും ആയി തുടര്ച്ചയായ മൂന്നാം തവണയും ഒളിമ്ബിക് കിരീടം നിലനിര്ത്തി. തിരിച്ചടി നേരിട്ടെങ്കിലും നീന്തലിലും അത്ലറ്റിക്സിലും എല്ലാം അമേരിക്ക തന്നെയാണ് ഒന്നാമത് എത്തിയത്. ആദ്യ ദിനം മുതല് മുന്നിട്ട് നിന്ന ചൈനയെ അവസാന ദിനം മാത്രമാണ് അമേരിക്കക്ക് മറികടക്കാന് ആയത്. രണ്ടാമത് ആയെങ്കിലും 38 സ്വര്ണവും 32 വെള്ളിയും 18 വെങ്കലവും അടക്കം 88 മെഡലുകള് നേടിയ ചൈനയും മികച്ച പ്രകടനം ആണ് നടത്തിയത്. 2016 റിയോ ഒളിമ്ബിക്സില് മൂന്നാമത് ആയ അവര്ക്ക് ഈ നേട്ടം വലിയ തിരിച്ചു വരവ് തന്നെയാണ്. തങ്ങളുടെ ചരിത്രത്തിലെ ഏറ്റവും മികച്ച പ്രകടനം നടത്തിയ ജപ്പാന് 27 സ്വര്ണം അടക്കം 58 മെഡലുകളും ആയി മൂന്നാമത് ആയപ്പോള് 22 മെഡലുകള് അടക്കം 65 മെഡലുകള് നേടിയ ബ്രിട്ടനും മികച്ച പ്രകടനം തന്നെയാണ് പുറത്ത് എടുത്തത്. വിലക്കിനു ശേഷം രാജ്യം ആയി അല്ലെങ്കിലും തിരിച്ചു വന്ന റഷ്യന് ഒളിമ്ബിക് കമ്മിറ്റിയാണ് 20 സ്വര്ണമടക്കം 71 മെഡലുകളും ആയി അഞ്ചാമത് എത്തിയത്. തങ്ങളുടെ ഏറ്റവും മികച്ച പ്രകടനം അല്ല എങ്കിലും റഷ്യക്ക് ഈ നേട്ടം മികച്ചത് തന്നെയാണ്. നീന്തലില് അവിസ്മരണീയ പോരാട്ടം പുറത്ത് എടുത്ത ഓസ്ട്രേലിയ തങ്ങളുടെ ചരിത്രത്തിലെ ഏറ്റവും മികച്ച പ്രകടനം പുറത്ത് എടുത്ത് 17 സ്വര്ണമടക്കം 46 മെഡലുകള് നേടി ആറാമത് എത്തി. നേതാര്ലാന്റ്സ്, ഫ്രാന്സ്, ജര്മ്മനി, ഇറ്റലി ടീമുകള്ക്കും 10 സ്വര്ണം സ്വന്തമാക്കാന് സാധിച്ചു. അതേസമയം ചരിത്രത്തില് ഏറ്റവും മികച്ച പ്രകടനം അത്ലറ്റിക്സിലെ സ്വര്ണം അടക്കം അവിസ്മരണീയമാക്കിയ ഇന്ത്യ ഒരു സ്വര്ണവും 2 വെള്ളിയും നാലു വെങ്കലവും നേടി 48 സ്ഥാനത്ത് എത്തി. ഒളിമ്ബിക്സില് ഇന്ത്യയുടെ ഏറ്റവും മികച്ച പ്രകടനം ആണ് ഇത്.